ٽنڊو مٺا خان

ٽنڊو مٺا خان (انگريزي: Tando Mitha Khan)  تعلقي ۽ ضلعي سانگھڙ جو ھڪ ننڍڙو شھر آھي جنھن جي آبادي 2017ع ۾ ٿيل آدمشماريءَ مطابق 5237 آھي. ھي شھر ارڙھين صدي عيسويءَ ۾ مير مٺا خان آباد ڪيو ھو.  ھي شھر سانگھڙ کان  ڏکڻ اوڀر ۾ اٽڪل 28.4 ڪلوميٽر ۽ کپري کان اتر اوڀر ۾ اٽڪل 28 ڪلوميٽر پري آباد آھي. شھر جو انتظام ھتان جي ٽائون ڪاميٽيءَ جي حوالي آھي. ھي شھر نارا ڪينال جي ڪپ تي 71.6119 ڊگھائي ڦاڪ ۽ 29.0475 ويڪرائي ڦاڪ تي آباد آھي. ھتان روڊ رستي سانگھڙ، چوٽياريون، کپري ۽ ٻين شھرن ڏانھن وڃي سگھجي ٿو.  ٽنڊو مٺا خان ھڪ ديھ جو نالو پڻ آھي. آباديءَ جي لحاظ کان ھي سانگھڙ جو چوڏھون وڏو شھر آھي.

 حوالا